**Aleksandar Mitrović** (serb. Александар Митровић;s. 16. syyskuuta 1994 Smederevo, Serbia ja Montenegro) on serbialainen jalkapalloilija. Hän edustaa englantilaista Fulhamia ja on pelipaikaltaan hyökkääjä.

Mitrović siirtyi 12. elokuuta 2013 belgialaisseura Anderlechtiin ja hänestä maksettiin 5 miljoonan euron siirtokorvaus. Mitrović pelasi Anderlechtissa kaksi kautta. Niistä ensimmäisellä hän oli voittamassa Belgian pääsarjan, Jupiler Pro Leaguen, mestaruutta ja toisella hän oli sarjan paras maalintekijä.

21. heinäkuuta 2015 Mitrović siirtyi Englannin Valioliigassa pelaavaan Newcastle Unitediin. Hänestä maksettiin 18,5 miljoonan euron siirtokorvaus. Tammikuussa 2018 hän siirtyi Englannin mestaruussarjassa pelaavaan Fulhamiin ensin lainalle ja kesällä 2018 pysyvästi Fulhamin noustua Valioliigaan. Putoamiseen päättyneellä valioliigakaudella 2018–2019 Mitrović pelasi 37 liigaottelua ja teki niissä 11 maalia. Kaudella 2019–2020 hän pelasi mestaruussarjassa 40 ottelua ja oli sarjan paras maalintekijä 26 maalillaan; yhdessä ottelussa hän teki hattutempun. Kauden päätteeksi Fulham nousi karsintojen kautta takaisin Valioliigaan. Kaudella 2020–2021 Mitrović pelasi Valioliigassa 27 ottelua ja teki niissä kolme maalia. Kaudella 2021–2022 Fulham pelasi jälleen mestaruussarjassa ja Mitrović oli sarjan paras maalintekijä tehtyään 44 ottelussa 43 maalia, joihin sisältyi kolme hattutemppua. Kaudella 2022–2023 hän pelasi Valioliigassa 24 ottelua ja teki niissä Fulhamille 14 maalia. Hän sai maaliskuussa kahdeksan ottelun pelikiellon rikottuaan erotuomarin koskemattomuutta FA Cupin puolivälieräottelussa Manchester Unitedia vastaan.

Serbian maajoukkueessa Mitrović on pelannut kesäkuusta 2013 alkaen. MM-kilpailuissa 2018 hän pelasi Serbian kaikki kolme ottelua ja teki maalin Sveitsiä vastaan. MM-kilpailuissa 2022 hän pelasi myös kolme ottelua ja teki maalin Kamerunia ja jälleen Sveitsiä vastaan. Hän on tehnyt 81 maaottelussaan 52 maalia ja nousi maaliskuussa 2021 Serbian maajoukkueen eniten maaleja tehneeksi pelaajaksi.

Lähteet
-------

1. ↑  Saopštenje FK Partizan (Arkistoitu – Internet Archive) Partizan.rs. Viitattu 10.12.2014. (serbiaksi)
2. ↑  Saopštenje FK Partizan (Arkistoitu – Internet Archive) Partizan.rs. Viitattu 10.12.2014. (serbiaksi)
3. ↑  Aleksandar Mitrovic: Newcastle United sign Anderlecht striker *BBC Sport*.  21.7.2015. Viitattu 25.8.2015. (englanniksi)
4. ↑  Newcastle seal Mitrovic deal *Sporting Life*.  21.7.2015.  Arkistoitu 24.9.2015. Viitattu 25.8.2015. (englanniksi)
5. ↑  El Newcastle ficha al delantero Mitrovic por 18,5 millones de euros *Marca*.  21.7.2015. Viitattu 25.8.2015. (espanjaksi)
6. 1 2 3 4 5 6  Aleksandar Mitrović Transfermarkt-sivustolla (englanniksi)
7. ↑  Arkko, Simo: Fulham nousee ensi kaudeksi Valioliigaan – Joe Bryan nousi ratkaisijaksi jatko-ottelussa  5.8.2020. Yle. Viitattu 5.8.2020.
8. ↑  Ahokas, Joni: Aleksandar Mitrovicille langetettiin jättimäinen pelikielto *Valioliiga.com*.  4.4.2023. Viitattu 25.6.2023.
9. ↑  Yugoslavia (Serbia (and Montenegro)) - Record International Players  1.2.2023. rsssf. Viitattu 25.6.2023. (englanniksi)
10. ↑  Turkin lentokeli jatkui jalkapallon MM-karsinnoissa – Luxemburgille jättiyllätys vieraskentällä  28.3.2021. Yle. Viitattu 28.3.2021.

Aiheesta muualla
----------------

* Aleksandar Mitrovićin tilastot UEFA:n sivustolla (englanniksi)

  

Fulham – Englannin Valioliiga
1 Rodák |
2 Tete |
3 Kurzawa |
4 Adarabioyo |
5 Duffy |
6 Reed |
7 Kebano |
8 Wilson |
9 Mitrović |
10 Cairney |
11 Solomon |
12 Chalobah |
13 Ream |
14 Decordova-Reid |
17 Leno |
18 Pereira |
20 Willian |
21 James |
25 Onomah |
26 Palhinha |
27 Mbabu |
30 Vinícius |
31 Diop |
33 Robinson |
35 Francois |
38 Harris |
Manageri Silva

Serbian joukkue – Jalkapallon MM-kilpailut 2018
1 Stojković |
2 Rukavina |
3 Tošić |
4 Milivojević |
5 Spajić |
6 Ivanović |
7 Živković |
8 Prijović |
9 Mitrović |
10 Tadić |
11 Kolarov |
12 Rajković |
13 Veljković |
14 Rodić |
15 Milenković |
16 Grujić |
17 Kostić |
18 Radonjić |
19 Jović |
20 Milinković-Savić |
21 Matić |
22 Ljajić |
23 Dmitrović |
Valmentaja Krstajić

Serbian joukkue – Jalkapallon MM-kilpailut 2022
1 Dmitrović |
2 Pavlović |
3 Eraković |
4 Milenković |
5 Veljković |
6 Maksimović |
7 Radonjić |
8 Gudelj |
9 A. Mitrović |
10 Tadić |
11 Jović |
12 Rajković |
13 S. Mitrović |
14 Živković |
15 Babić |
16 Lukić |
17 Kostić |
18 Vlahović |
19 Račić |
20 S. Milinković-Savić |
21 Đuričić |
22 Lazović |
23 V. Milinković-Savić |
24 Ilić |
25 Mladenović |
26 Grujić |
Valmentaja Stojković